Chigi (porodica)
Chigi je ime bankarske porodice iz Siene, koja je pojavila tokom 13. vijeka i 1377. dobila plemstvo.

Historija 

Tokom 15. vijeka  porodica se podijelila u dvije grane braće; Mariana i Benedetta. Najistaknutiji član Marianova grane bio Agostino Chigi - il Magnifico, rimski bankar

Agostino Chigi 

Prvi član porodice koji je postao značajan i utjecajan izvan lokalnih okvira bio je Agostino Chigi - il Magnifico (oko 1465.-1520.), spretni trgovac koji je kao bankar u Rimu izgradio za ono vrijeme jedan od najvećih poslovnih imperija u Evropi. Agostino je financirao pape i upravljao crkvenim prihodima. Bio je poznat kao veliki mecena, koji troši pravo bogatstvo na umjetnike i pisce. Postao je poznat i po palači sa vrtom koju je dao izgraditi, danas znanu kao Villa Farnesina, koju mu je dekorirao svojim freskama Rafael.

Fabio Chigi 

Drugi član porodice koji je pridonio njenom blagostanju bio je Fabio Chigi, koji je 1655. izabran  za papu kao Aleksandar VII.. On je za svog pontifikata silno protežirao svog nećaka Agostina, pa mu je osigurao feude uz pripadajuće titule. Agostino je tako 1658. postao princ Farnese, nakon tog 1661 i princ Campagnana a 1662. i knez od Ariccia.  Aleksandar je uspio nagovoriti i cara Svetog Rimskog Carstva Leopolda I da mu 1659. dodjeli titulu kneza (fürst-a).

Fabio Chigi je još kao kardinal, a zatim i kao papa počeo je skupljati manuskripte i knjige iz tog je kasnije nastala Biblioteka Chigiana, koja je danas dio Vatikanske biblioteke.

I nakon Aleksanrove smrti ta rimska grana familije Chigi nastavila je prosperirati služeći Rimskoj kuriji. U tu granu pripadao je i Ludovico Chigi Della Rovere Albani (1866.-1951.) Veliki majstor Suverenog malteškog viteškog reda. Iz grane familije-Benedetto, Scipione i Carlo Corradino etablirali su se kao politički i vojni lideri, a Fabio Chigi (1849.-1906.) bio je osnivač grane Chigi-Saracini-Lucherini. 

Nakon što je 1852. izumrla familija Albani, sa kojima su se tradicionalno ženili, od 1735. su svom prezimenu dodali i to prezime, pa se odtad zovu Chigi-Albani.

Iz sienske grane Zondadari najistaknutiji predstavnici bili su kardinal Anton Felice i senator Bonaventura (1841.- 1908.). Grana Chigi Montoro iz Viterba, potječe od Francesca (1469.-1519.) brata  Agostina Chigia, ona je vremenom postala poznata kao - Chigi Montoro Patrizi (1736.) i na kraju u Rimu kao Naro-Montoro-Patrizi.

Izvori

Vanjske veze 

 La Famiglia Chigi  
 Chigi 

Italijanske porodice
Italijansko plemstvo